C 100/18
BG
Официален вестник на Европейския съюз
16.3.2023 г.
2.3.
Според Европейската комисия жените представляват общо около 52 % от населението в Европа, но съставляват 34,4 % от самостоятелно заетите лица и 30 % от стартиращите предприемачи (3).
2.4.
Създадените изцяло от мъже екипи получават почти 92 % от целия рисков капитал, инвестиран в Европа.
Що се отнася до финансирането, на ранните етапи само 1 % от него се предоставя на ръководени от жени дружества, а на по-късните етапи то така и не нараства до повече от 30 %, въпреки че известно, че основаните от жени екипи и смесените екипи от двата пола постигат по-добри резултати от своите колеги мъже (4) (5) (6) (7).
2.5.
През март 2017 г.
ОИСР отчете, че във всички държави, с изключение на Съединените щати, Мексико, Гърция и Индонезия, жените по-рядко от мъжете съобщават, че имат достъп до финансирането, необходимо за започване на стопанска дейност.
Тази разлика между половете може да бъде свързана с това, че жените имат по-ниско ниво на опит, работят в силно конкурентни сектори с нисък растеж, както и с предубедената към пола система за оценка на кредитоспособността и свързаните с пола стереотипи при оценките на инвестициите.
Затруднение за жените често представлява и по-трудният им достъп до основни финансови услуги (напр. разплащателни и спестовни сметки) (8).
Освен това самостоятелно заетите жени по-често от самостоятелно заетите мъже биват разубеждавани кредитополучатели.
2.6.
По данни на Стратегията на Европейската комисия за равенство между половете за периода 2020—2025 г. само един от десет ръководители в областта на рисковия капитал (РК) и дружествата за частни дялови инвестиции е жена, независимо че в някои частни фондове, които се определят като насочени към равнопоставеността на половете, 72 % от партньорите са жени.
Направените заключения сочат, че средно 85 % от съдружниците с неограничена отговорност в РК са мъже и само 15 % са жени.
В случай че има жени съдружници, то те обикновено са съдружници в по-малки фондове.
2.7.
Пандемията от COVID-19 задълбочи неравенството между половете и икономическите неравенства.
В социален и икономически план ясно се вижда разликата във въздействието, което коронавирусът е оказал върху различните полове.
Пандемията от COVID-19 повлия и на достъпа на жените до финансиране.
Докато за Европа липсват данни, то в Съединените щати се наблюдава, че вече съществуващата неравнопоставеност между половете при финансирането на рисковия капитал за ръководени от жени новосъздадени предприятия дори се е задълбочила (9).
2.8.
В световен мащаб осведомеността за инвестициите в областта на равенството между половете набира все повече скорост.
Европейската инвестиционна екосистема за жени предприемачи и основатели обаче все още не е цялостно уредена и ѝ липсва системен и стратегически акцент върху равенството между половете (10).
Специално предназначените фондове за равенство между половете са оскъдни и подобни начинания не успяват да привлекат по-голям брой жени предприемачи.
Около 50 % от финансирането в Европейския съюз идва от парите на данъкоплатците.
С общи усилия на равнището на ЕС за създаване на по-балансирана и равнопоставена екосистема за финансиране на жените и мъжете, както и с подкрепа по време на целия процес на създаване на бизнес, може да се постигне съгласие и да се преодолеят съществуващите пречки пред промяната.
2.9.
Когато става дума за инвестиране през призмата на равенството между половете, трябва да сме наясно с пресечните точки с останалите неравенства, които оказват още по-голямо влияние върху достъпа до финансиране, като например жени с увреждания, жени с нисък социално-икономически статус, млади жени, жени с мигрантски произход или пресечните точки със сексуална ориентация, раса и др.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf.
Евростат и Европейска комисия.
Състояние на европейските технологии в 2020 г.; Atomico (2020).
Защо жените предприемачи не получават финансиране?
Разсъждения и съображения — резюме (eib.org).
Финансиране на жени предприемачи: Как да дадем възможност за растеж, 2020 г. https://europeanwomeninvc.idcinteractive.net/8/.
Покана за представяне на предложения по Програмата за конкурентоспособност на предприятията и малките и средните предприятия (COSME) за насърчаване на изграждането на общности около въпроса за предприемачеството сред жените — управление и поддръжка на платформата WEgate.
Ръководените от жени новосъздадени предприятия са получили само 2,3 % от финансирането на рисков капитал през 2020 г. (hbr.org).
ООН Жени (2021 г.)
Инвестиции през призмата на равенството между половете в Европа.